
 9.3.2017
 BG
 Официален вестник на Европейския съюз
 L 63/98
 РЕГЛАМЕНТ ЗА ИЗПЪЛНЕНИЕ (ЕС) 2017/410 НА КОМИСИЯТА
 от 8 март 2017 година
 за изменение на регламенти (ЕО) No 184/2007 и (ЕС) No 104/2010 по отношение на наименованието на притежателя на разрешението за калиев диформат
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 В съответствие с член 13, параграф 3 от Регламент (ЕО) No 1831/2003 е подадено заявление от BASF SE за промяна на наименованието на притежателя на разрешението, посочено в регламенти (ЕО) No 184/2007 (2) и (ЕС) No 104/2010 (3) на Комисията.
 (2)
 Заявителят твърди, че ADDCON е придобил от BASF правата за търговия с фуражната добавка калиев диформат, считано от 15 ноември 2016 г. Заявителят представи съответна информация в подкрепа на своето искане.
 (3)
 Предложената промяна на притежателя на разрешението има чисто административен характер и не налага извършването на нова оценка на посочените добавки. Европейският орган за безопасност на храните бе уведомен за подаденото заявление.
 (4)
 За да може ADDCON да упражнява правата си за търговия, е необходимо да бъдат променени условията на разрешенията.
 (5)
 Поради това регламенти (ЕО) No 184/2007 и (ЕС) No 104/2010 следва да бъдат съответно изменени.
 (6)
 Тъй като не е наложително от съображения за сигурност да бъдат приложени незабавно въведените с настоящия регламент изменения, е целесъобразно да се предвиди преходен период, през който могат да бъдат изчерпани складовите наличности.
 (7)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент (ЕО) No 184/2007
 В колона 2 на приложението към Регламент (ЕО) No 184/2007 името на притежателя на разрешението „BASF SE“ се заменя с „ADDCON“.
 Член 2
 Изменение на Регламент (ЕС) No 104/2010
 В колона 2 на приложението към Регламент (ЕС) No 104/2010 името на притежателя на разрешителното „BASF SE“ се заменя с „ADDCON“.
 Член 3
 Преходни мерки
 Съществуващите складови наличности от добавката, премиксите и комбинираните фуражи, съдържащи добавката, които отговарят на разпоредбите, приложими преди датата на влизане в сила на настоящия регламент, могат да продължат да се предлагат на пазара и да бъдат използвани до тяхното изчерпване.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 март 2017 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Регламент (ЕО) No 184/2007 на Комисията от 20 февруари 2007 г. за разрешаване на употребата на калиев диформат (Formi LHS) като фуражна добавка (ОВ L 63, 1.3.2007 г., стр. 1).
 (3) Регламент (ЕС) No 104/2010 на Комисията от 5 февруари 2010